8’ê Adare Roja Cinîyan a Mîyanneteweyîye koyanê Kurdistanî de bi tewrbîyayîşê desan gerîlayan ameye pîrozkerdene. Fermandaranê YJA Starî ra Tekoşîn Toprake, Eylem Ronî, Sureç Zagrose, Rojda Sêrt û Şevîn Mardîne zî tewrê aktîvîteyî bîyî.
Tekoşîn Toprake roja cinîyan pîroz kerde û vat ke na roje semedê ma hem roja vîrardiş, hem pîrozkerdiş û hem zî roja xurtkerdişê mucadeleyî ya. Tekoşîne vist vîrî ke tecrîdê serê Rayberê Şarê Kurdî Abdullah Ocalanî yeno domnayene û vera nê xoverdayîşêko tarîxî esto û va: ‘‘ Ruhê xoverdayîşê Sema Yuce, Sakîne Cansize û Mazlûm Doganan ewro bi ruhê 8‘ Adare şexsê Leyla Guvene û  Nasir Yagizî de dewam keno. Ma cinîyî yê ke koyan de  semedê nasnanmeyê cinîya azade mucadeleyê gerîla danê, ma sozê serkewtişî danê heme cinîyan ê xoverdayoxan. Ma do faşîzmî birijnê û tecrîd bişiknê.‘‘
Qiseykerdiş ra dima gerîlayanê azadîye yê Kurdistanî adir na ta û bi deyîran dormeyê adirî de govend girewt.
Gerîlayanê YJA Starî derheqê 8‘ê Adare de nê vatî:
Evîn Zîlane: Koyanê Kurdistanî de pîrozkerdişê na roje semedê mi zaf muhîm o. Şexsê Leyla Guven a ke çalakîya vera tecrîdî rê serkeşîye kena, roja heme cinîyan pîroz kena.
Sureç Zagrose: Rayber Apo û şehîdanê ma na roje ma rê zaf kerde bimana. Vera faşîzmî xoverdayîşê ciniyam zaf muhîm o.
Serhildan Cane û Sterk Amede: Ma Mayanê Aşitîye û heme mayan rê spas kenî. Seba ke ma na roje koyan de pîroz kenê, ma rê hîna zaf bimana ya.
Mîrkan Karkere: Ez xoverdayîşê cinîyan ra hêzê girdî gêna. PKK partîyêka cinîyan a. Cinîyan ê Kurdan Rojawan de şoriş kerd, vera faşîzmî xover dayo û rayverîyê girdî kerdî.
Nûjîn Bagoke: Ez gerîlayêka newe ya û reya verên a ke ez 8’ê Adare pîroz kena.
